
శ్రీనగర్ : కశ్మీరు వేర్పాటువాదులు బెట్టు చేస్తున్నారు. కేంద్ర ప్రభుత్వం నియమించిన మధ్యవర్తి దినేశ్వర్ శర్మతో చర్చలు జరిపే ప్రసక్తే లేదని ప్రకటించారు. ఆయన నియామకం ఓ కొత్త వ్యూహమని పేర్కొన్నారు. సీనియర్ వేర్పాటువాద నేతలతో ఏర్పాటైన జాయింట్ రెసిస్టెన్స్ లీడర్షిప్ (జేఆర్ఎల్) ఈ ప్రకటన చేసింది.జేఆర్ఎల్ నేతలు సయ్యద్ అలీ గిలానీ, మీర్వాయిజ్ ఉమర్ ఫరూఖ్, ముహమ్మద్ యాసిన్ మాలిక్ జారీ చేసిన ప్రకటనలో ‘‘చర్చల ప్రక్రియగా చెప్పబడుతున్న దీనిలో భాగమవడం ఏ కశ్మీరీకైనా నిష్ఫలమవుతుంది. ఎందుకంటే, సైనిక అణచివేత ద్వారా స్వాతంత్ర్యాన్ని ప్రేమించేవారి ఆకాంక్షలను తొక్కేసేందుకు భారత ప్రభుత్వం చేసిన ప్రయత్నాలు విఫలమవడంతో ఈ కొత్త వ్యూహాన్ని అమలు చేస్తోంది’’ అని పేర్కొన్నారు. జమ్మూ-కశ్మీరులో సంఘర్షణను పరిష్కరించే సాధనంగా నిజాయతి, ఫలితాత్మక చర్చలను తాము సూత్రప్రాయంగా సమర్థిస్తామన్నారు. భారత ప్రభుత్వం క్షేత్రస్థాయి వాస్తవాలను గుర్తించడం లేదన్నారు.

srinagar : kashmeeru vaerpaatuvaadulu bettu chestunnaru. kendra prabhutvam niyaminchina madhyavarti dineshwar sarmatho charchalu jaripe prasakte ledani prakatinchaaru. aayana niyaamakam oo kotta vyuuhamani perkonnaru. seanier verpaatuvaada nethalatho erpaataina jaint resistens leadership (jrl) ee prakatana chesindi.jrl nethalu sayyad aly gilani, meerwaige umar farukh, muhammad yasin malic jaarii chesina prakatanalo ‘‘charchala prakriyagaa cheppabadutunna deenilo bhagamavadam e kashmeereekainaa nishphalamavutundi. endukante, sainika anachiveta dwara swaatantryaanni preminchevaari aakaankshalanu tokkesenduku bhaarata prabhutvam chesina prayatnaalu viphalamavadamtho ee kotta vyuhanni amalu chestondi’’ ani perkonnaru. jammoo-kashmeerulo sangharshananu parishkarinche saadhanamgaa nijaayati, phalitaatmaka charchalanu taamu suutrapraayamgaa samarthistaamannaaru. bhaarata prabhutvam kshetrasthaayi vaastavaalanu gurtinchadam ledannaru.